บ้านเอื้ออาทรคนกรุงเสี่ยงถล่ม
ประชาไท-22 เม.ย. 48 นายปณิธาน ลักคุณะประสิทธิ์ อาจารย์คณะวิศวกรรมศาสตร์ จุฬาลงกรณ์มหาวิทยาลัยกล่าวเตือนในงานบรรยายพิเศษ เรื่องแผ่นดินไหว ภัยใกล้ตัวคนกรุงเทพฯ รู้แล้วจะเตรียมรับมืออย่างไร ว่า เป็นไปได้มากทีเดียวที่บ้านเอื้ออาทรที่กำลังสร้างอยู่ในกทม. หรือที่กำลังวางแผนจะสร้างในอนาคตอีก 600000 หลัง สามารถพังครืนลงมาได้ถ้าเกิดเหตุการณ์แผ่นดินไหวในเมืองกรุง ส่วนมากแล้วแบบบ้านเอื้ออาทรนั้น จะเป็นแบบคิดอะไรก็ทำออกมาอย่างนั้น ไม่ค่อยได้มาตรฐาน ผมว่าน่าเป็นห่วงมาก เพราะฐานโครงสร้างไม่น่าจะทนต่อแรงสั่นสะเทือนของแผ่นดินไหว และกฎหมายที่คุ้มครองในเรื่องของแผ่นดินไหวก็ยังอยู่ในขั้นพิจารณาอีกหลายขั้นตอน ยังไม่มีแม่บทกฎหมายกลางขึ้นมารองรับในเรื่องนี้เท่าที่ควร นายปณิธานกล่าว นายปณิธานกล่าวแนะนำต่อว่า สำหรับบ้านเรือนที่อยู่อาศัยของบุคคลทั่วไปนั้น ก็ควรจะให้วิศวกรที่เชี่ยวชาญดูแลเรื่องก่อสร้างจะดีกว่า และอยากให้รัฐช่วยดูแลในเรื่องแปลนการสร้างโรงเรียนและโรงพยาบาลว่าควรจะคุมเข้มให้มากขึ้นกว่าเดิม เพราะเท่าที่สำรวจมาเวลาเกิดแผ่นดินไหวในชนบท อาคารที่ถล่มมากที่สุดก็คือ 2 อาคารที่ได้กล่าวไปแล้วนั่นเอง. 
ประชาไท-22 เม.ย. 48 นายปณิธาน ลักคุณะประสิทธิ์ อาจารย์คณะวิศวกรรมศาสตร์ จุฬาลงกรณ์มหาวิทยาลัยกล่าวเตือนในงานบรรยายพิเศษ เรื่องแผ่นดินไหว ภัยใกล้ตัวคนกรุงเทพฯ รู้แล้วจะเตรียมรับมืออย่างไร ว่า